I forgrunnen står en dramatisk, høy bautastein, som bryter med det ganske flate landskapet på denne siden av fjorden. Lenger bak i bildet, på andre siden av fjorden, ser vi bratte fjellskråninger. Bautasteinen skal antakelig minne om slaget ved Fimreite i 1184, som markerte starten på en storhetstid for Norge. Sollyset som skinner på toppen av bautaen har blitt tolket som et tegn på håp om en ny storhetstid.